Ni personer er de seneste dage blevet snuppet på de nordjyske veje med sprit eller narko i blodet.

Politiets døgnrapporter fra de seneste par dage beretter om et skarpt blik på trafikken, og flere personer er blevet stoppet på de nordjyske veje med for meget sprit i blodet. Færdselspolitiet kører i disse dage spritkontroller. Onsdag og torsdag er der i alt blevet anholdt ni personer, der alle kørte enten knallert eller bil, og samtidig havde mere alkohol i blodet end det tilladte. En enkelt var narkopåvirket. Alle ni er blevet anholdt og taget med til blodprøvetagning. De fem knallertkørerne blev stoppet i henholdsvis Asaa, Gandrup og tre i Frederikshavn. Imens er bilisterne blev taget i Dybvad, Hals, Aalborg Øst og på Hirtshalsmotorvejen. Den narkopåvirkede bilist fik sin bil ransaget. Politiet fandt euforiserende stoffer både i bilen og på de to personer i køretøjet. Der blev konfiskeret kokain og hash samt en ulovlig peberspray.